CELEX: 32001R1579
Language: el
Date: 2001-08-01 00:00:00
Title: Κανονισμός (ΕΚ) αριθ. 1579/2001 της Επιτροπής, της 1ης Αυγούστου 2001, για την τροποποίηση του κανονισμού (ΕΚ) αριθ. 338/97 του Συμβουλίου σχετικά με την προστασία των ειδών της άγριας πανίδας και χλωρίδας με τον έλεγχο του εμπορίου τους

Avis juridique important

|

32001R1579

Κανονισμός (ΕΚ) αριθ. 1579/2001 της Επιτροπής, της 1ης Αυγούστου 2001, για την τροποποίηση του κανονισμού (ΕΚ) αριθ. 338/97 του Συμβουλίου σχετικά με την προστασία των ειδών της άγριας πανίδας και χλωρίδας με τον έλεγχο του εμπορίου τους  

Επίσημη Εφημερίδα αριθ. L 209 της 02/08/2001 σ. 0014 - 0015

Κανονισμός (ΕΚ) αριθ. 1579/2001 της Επιτροπήςτης 1ης Αυγούστου 2001για την τροποποίηση του κανονισμού (ΕΚ) αριθ. 338/97 του Συμβουλίου σχετικά με την προστασία των ειδών της άγριας πανίδας και χλωρίδας με τον έλεγχο του εμπορίου τουςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 338/97 του Συμβουλίου, της 9ης Δεκεμβρίου 1996, για την προστασία των ειδών της άγριας πανίδας και χλωρίδας με τον έλεγχο του εμπορίου τους(1), όπως τροποποιήθηκε τελευταία από τον κανονισμό (ΕΚ) αριθ. 2724/2000 της Επιτροπής(2), και ιδίως το άρθρο 19 παράγραφος 3,Εκτιμώντας τα ακόλουθα:(1) Κατά τη διάρκεια της ενδέκατης συνεδρίασης της συνδιάσκεψης των μερών στην σύμβαση διεθνούς εμπορίου των απειλούμενων με εξαφάνιση ειδών της άγριας πανίδας και χλωρίδας (CITES), που πραγματοποιήθηκε στο Gigiri (Κένυα) από τις 10 έως τις 20 Απριλίου 2000, τα μέρη υιοθέτησαν το ψήφισμα της συνδιάσκεψης 11.10 σχετικά με τον εμπόριο σκληρών κοραλλιών.(2) Οι "Σημειώσεις για την ερμηνεία των παραρτημάτων Α, Β, Γ και Δ" στο παράρτημα του κανονισμού (ΕΚ) αριθ. 338/97 πρέπει να τροποποιηθούν προκειμένου να ενσωματωθούν ορισμένοι από τους όρους του ψηφίσματος 11.10 σχετικά με τους ορισμούς της άμμου κοραλλιών και των θραυσμάτων κοραλλιών, σύμφωνα με τον ορισμό του "δείγματος" που αναφέρεται στο άρθρο 2 στοιχείο κ) του κανονισμού (ΕΚ) αριθ. 338/97.(3) Έχουν επιφερθεί τροποποιήσεις στο προσάρτημα III στη σύμβαση για το διεθνές εμπόριο απειλούμενων με εξαφάνιση ειδών της άγριας πανίδας και χλωρίδας. Οι τροποποιήσεις αυτές πρέπει να ενσωματωθούν στο παράρτημα Γ του κανονισμού (ΕΚ) αριθ. 338/97.(4) Ως εκ τούτου, ο κανονισμός (ΕΚ) αριθ. 338/97 πρέπει να τροποποιηθεί αναλόγως.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για το εμπόριο ειδών άγριας πανίδας και χλωρίδας που συνεστήθη δυνάμει του άρθρου 18 του κανονισμού (ΕΚ) αριθ. 338/97,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το παράρτημα του κανονισμού (ΕΚ) αριθ. 338/97 τροποποιείται όπως εμφαίνεται στο παράρτημα.Άρθρο 2Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 1 Αυγούστου 2001.Για την ΕπιτροπήFrederik BolkesteinΜέλος της Επιτροπής(1) ΕΕ L 61 της 3.3.1997, σ. 1.(2) ΕΕ L 320 της 18.12.2000, σ. 1.ΠΑΡΑΡΤΗΜΑΤο παράρτημα του κανονισμού (ΕΚ) αριθ. 338/97 τροποποιείται ως εξής:1. Οι "Σημειώσεις για την ερμηνεία των παραρτημάτων Α, Β, Γ και Δ" τροποποιούνται ως εξής: α) η παράγραφος 12 αντικαθίσταται από το ακόλουθο κείμενο: "12. το σύμβολο (ΙΙΙ) μετά την ονομασία του είδους ή της ανώτερης ταξινομικής βαθμίδας υποδηλώνει ότι αυτά περιλαμβάνονται στο παράρτημα ΙΙΙ της σύμβασης. Στην περίπτωση αυτή, η χώρα για λογαριασμό της οποίας το είδος ή η ανώτερη ταξινομική βαθμίδα περιλαμβάνονται στο παράρτημα ΙΙΙ αναφέρεται επίσης με κωδικό δύο γραμμάτων ως εξής: AR (Αργεντινή), BO (Βολιβία), BR (Βραζιλία), BW (Μποτσουάνα), CA (Καναδάς), CO (Κολομβία), CR (Κόστα Ρίκα), GB (Ηνωμένο Βασίλειο της Μεγάλης Βρετανίας και Βορείου Ιρλανδίας), GH (Γκάνα), GT (Γουατεμάλα), HN (Ονδούρα), ID (Ινδονησία), IN (Ινδία), MY (Μαλαισία), MU (Μαυρίκιος), MX (Μεξικό), ΝP (Νεπάλ), ΡE (Περού), TN (Τυνησία), UY (Ουρουγουάη) και ΖΑ (Νότιος Αφρική)·"β) στο τέλος της παραγράφου 15 προστίθεται το ακόλουθο σχόλιο: >ΘΕΣΗ ΠΙΝΑΚΑ>+ 219 πληθυσμός του είδους στο Περού·γ) στην παράγραφο 17 το σημείο "°610" αντικαθίσταται από το ακόλουθο σημείο: >ΘΕΣΗ ΠΙΝΑΚΑ>° 610. Δεν υπόκεινται στις διατάξεις του παρόντος κανονισμού τα ακόλουθα:ΑπολιθώματαΆμμος κοραλλίων, δηλαδή το υλικό που αποτελείται εν όλω ή εν μέρει από λεπτόκοκκα θραύσματα νεκρών κοραλλίων διαμέτρου όχι μεγαλύτερης των 2 mm, τα οποία δύνανται επίσης να περιέχουν, μεταξύ άλλων, υπολείμματα Foraminifera, οστράκων μαλακίων ή μαλακοστράκων ή κοραλλιοειδών φυκών.Θραύσματα κοραλλίων (συμπεριλαμβανομένων του αμμοχάλικου και των τρόχμανων), δηλαδή μη συμπαγή θραύσματα νεκρών κοραλλίων, θραυσθέντων δακτυλόμορφων, και άλλα υλικά διαμέτρου μεταξύ 2 και 30 mm.2. Το παράρτημα Γ, στην οικογένεια "MELIACEAE" στον τίτλο "FLORA", τροποποιείται ως εξής: α) το λήμμα "Cedrela odorata(ΙΙΙ ΡΕ) + 219 5(κέδρος του Μεξικού)"· προστίθεταιβ) το λήμμα "Swietenia macrophylla(ΙΙΙ BO, BR, CR, MX) + 218 5(μαόνι με μεγάλα φύλλα)." αντικαθίσταται από το λήμμα: "Swietenia macrophylla(ΙΙΙ BO, BR, CR, MX, PE) + 218 5(μαόνι με μεγάλα φύλλα)."3. Το παράρτημα Γ, στην οικογένεια "THYMELACEAE" στον τίτλο "FLORA", τροποποιείται με την ακόλουθη προσθήκη: "Gonystylus spp. (ID)  1(Ramin)."